מעמק הסיליקון לנתיבות: | נתיבות | עיריית נתיבות
מעמק הסיליקון לנתיבות:
בסוף השבוע האחרון, התקיים טקס ההשקה של שותפות חדשה בין ארגון ICON ועמותת יוניסטרים, במרכז היזמות של יוניסטרים בנתיבות. שני הארגונים פועלים כל אחד בתחומו על מנת לקדם יזמות עסקית ישראלית.
ארגון ICON אותו ייסדה ומנהלת יסמין לוקץ׳, הנמנית בצוות ההשקעות של תכנית "הכרישים", פותח את הדלת ליזמים ישראלים המבקשים להגיע לשוק האמריקאי ועומדת בראשה של אחת הקהילות המשפיעות בבירת ההייטק בסיליקון ואלי בה חברים בכירים בענקיות הייטק, קרנות ההון סיכון מובילות ומייסדים של סטארטאפים ישראלים בכל השלבים – זו תהיה הפעם הראשונה בה הקהילה של אייקון נרתמת להתנדבות כקהילה. מהצד השני עמותת יוניסטרים, מקדמת יזמות עסקית וחברתית בקרב בני נוער בפריפריה בעזרת 20 מסניפי העמותה שפרוסים ברחבי הארץ. במסגרת השותפות בחרו להתנדב עשרות מחברי קהילת ההייטק של אייקון, מנכ"לים של חברות סטארטאפ מובילות, מנהלים בקרנות הון סיכון ובכירים נוספים בעולם ההייטק. בין היתר יעבירו המתנדבים תכנים מקצועיים לבני הנוער בעיר, ילוו אותם באופן אישי בדרכם המקצועית ויאמצו קבוצות יזמות צעירות באופן שוטף לאורך דרכם העסקית. הטקס התקיים במעמד יו"ר ומייסד עמותת יוניסטרים, רוני צארום, מנכ"ל יוניסטרים, אסף וייס, מייסדת ומנכ"לית אייקון, יסמין לוקץ` וראש מנהל חינוך בנתיבות אבי אלישע. במסגרת זאת, מרכז יוניסטרים בנתיבות עבר בשבועות האחרונים הליך של שיפוץ וחידוש מבנה המותאם פונקציונאלית לצרכי הפעילות ומקנה לצעירים סביבת לימוד ועבודה נוחה ונעימה יותר, וזאת ביוזמת ראש העירייה, יחיאל זוהר שהקצה תקציב נדיב לטובת שיפוץ המבנה.
ראש עיריית נתיבות, יחיאל זוהר: "החזון של העירייה להעצמת מנהיגות צעירה ויזמות של בני נוער על מנת לאפשר להם לחלום וגם להגשים את מאווייהם, מקבל היום משמעות מיוחדת על רקע השותפות הייחודית בין הערכים המובילים של יוניסטרים לפיתוח יזמות עסקית וסטארט-אפ בקרב בני נוער והחשיפה לעולם הגדול של הקהיליה העסקית בעולם הסטרט-אפ באמצעות חברת אייקון, ואנו מאמין ומשוכנע שהצעירים שלנו יקחו את ההזדמנות הנדירה הזאת למקומות משמעותיים בדרך להגשמה אישית ומקצועית. אני מודה מקרב לב לכל מי שבנה את השותפות המבורכת הזאת ובראשם ליו"ר יוניסטרים, רוני צארום ומנכ"לית אייקון יסמין לוקאץ ותודה מיוחדת למנהלי תוכנית יוניסטרים בנתיבות ולצעירים אשר מביאים כבוד וגאווה לעיר. אנחנו מחוייבים לצעירים ונמשיך לעשות את כל מה שאפשר על מנת לאפשר להם להתפתח, להתקדם ולהגשים".
יסמין לוקץ`, מייסדת ומנכ"לית אייקון ציינה כי:״ העוצמה של אייקון כמו זו של יוניסטרים טמונה במשאב הכי איכותי שיש לנו בישראל, המשאב האנושי. אנחנו לא מבקשים כלום מאלפי החברים בארגון שלנו חוץ מדבר אחד, להעביר את זה הלאה ולעזור לאחרים. אני גאה בזכות שלנו לתרום ו״להעביר את זה הלאה״ והפעם כקהילה מגובשת.״
רוני צארום, יו"ר יוניסטרים: "יוניסטרים הוקמה במטרה להביא את הסטרטאפ ניישן לפריפריה. אני מאמין שלכל ילד יש את הזכות לחלום ותפקידנו הוא לתת להם את הכלים וההזדמנות לממש את את חלומם"
אסף וייס, מנכ"ל יוניסטרים אמר: "החניכה המחודשת של מרכז יוניסטרים בנתיבות היא חגיגה כפולה: גם שיפוץ מרשים שנעשה בזכות עיריית נתיבות וראש העיר. וגם השקת שותפות חשובה של יוניסטרים, ICON ויסמין לוקאץ. שותפות שתעזור להביא לעיר נתיבות סטרטאפים ואנשי העסקים מהשורה הראשונה בישראל ותעזור ליוניסטרים להעצים בני נוער דרך יזמות עסקית וחדשנות.
אבי אלישע, ראש מנהל חינוך בנתיבות:"החיבור המופלא שמתממש היום בין ייצר החקר והלימוד, הנחישות וההתמדה של צעירי יוניסטרים בנתיבות לבין החשיפה והיכולת להיפגש, ללמוד ולקבל הזדמנות מהמיטב של קהילת הסטארט-אפ בעמק הסיליקון, מייצרת ערך מוסף משמעותי ליכולת של הצעירים לממש את הפוטנציאל הטמון בהם ואני מלא הערכה לראש העיר, יחיאל זוהר, ליו"ר יוניסטרים ואנשים הנפלאים שלו ברמה הארצית והמקומית ולגב` לוקאץ על הבחירה בעיר נתיבות כי הם יודעים שיש לנו משאב אנושי מצויין של צעירים שאפתניים ויצירתיים".